Iģene
Iģene on küla (mazciems) Kuramaal Lätis Talsi piirkonnas Vandzene valla kaguosas. Küla jääb valla keskusest Vandzenest 4, piirkonna keskusest Talsist 19 ja Riiast 129 kilomeetri kaugusele. Iģene on tekkinud endise Iģene mõisa (Iggen) keskuse juurde. Kultuurimälestistest on riikliku kaitse all Iģene kirik, sealhulgas orelirõdu, kirikuliste pingid, altar, kantsel ja selle maalingud. Kohaliku kaitse all on Iģene mõisa häärber.